Juosta

Žodis juosta reiškia:

 juosta – siauras, ilgas, plonas lanksčios (kartais – ir kietos) medžiagos gabalas;
 lipnioji juosta – paprastai plastikinė juosta, kurios viena pusė pusė padengta klijais (nors yra ir abipusiai lipnių juostų);
 abrazyvinė juosta – švitru ar kitokiu abrazyvu padengta juosta, skirta paviršių apdorojimui;
 litavimo juosta – lydmetalio juosta, skirta litavimui;
 autocidinė juosta – insekticidu padengta juosta, skirta kamienais ropojantiems kenkėjams naikinti;
 irisų masės juosta – saldainių gamybos pusgaminis;
 magnetinė juosta – paprastai plastikinė juosta su magnetiniu sluoksniu, leidžiančiu įrašyti duomenis;
 perforacinė juosta – popieriaus juosta, kurioje pramušto skylės koduoja tam tikrą informaciją. Pasenęs kompiuterinių laikmenų tipas;
 rentgeno juosta – skaidrios medžiagos juosta, iš vienos pusės padengta rentgeno spinduliuotei jautriu sluoksniu, skirta rentgeno nuotraukos daryti;
 rašomoji juosta – specialiais dažais padengta juosta, skirta naudoti savirašiuose, adatiniuose spausdintuvuose, rašomosiose mašinėlėse ir pan. prietaisuose;

 juosta – dažniausiai vizualiai išsiskiriantis juostos pavidalo plotas;
 juosta – audeklo defektas, juosta ryškiai apibrėžtais kraštais, kuri savo išvaizda skiriasi nuo greta esančio normalaus audeklo ploto;
 juosta – heraldinio skydo elementas, viena iš heroldinių figūrų;
 eismo juosta – važiuojamosios dalies juosta, kurios pločio pakanka automobiliams važiuoti viena eile;
 apsauginė juosta – nustatyto pločio teritorija, apsauganti gretą esantį plotą nuo tam tikro poveikio (taršos, gaisrų ir kt.);
 priešgaisrinė miško juosta – ruožo pavidalo miško žemės sklypas, skirtas miško gaisrams stabdyti. Gali būti vieno iš trijų tipų – (a) priešgaisrinis barjeras, (b) priešgaisrinė linija ir (c) mineralizuota juosta;
 pajūrio juosta – sausumos (kopos, kopagūbris, prieškopė, klifas, paplūdimys) ir akvatorijos (povandeninis šlaitas iki 20 m gylio izobatos) dalis, paprastai turinti tam tikrą apsaugos ir naudojimo režimą;
 pasienio juosta – prie valstybės sienos esanti pasienio ruožo žemės ar vidaus vandenų dalis, skirta valstybės sienos ženklams, pasienio patrulio takui, inžinerinėms užtvaroms, signalizacijos sistemoms (kompleksams), kitiems valstybės sienos apsaugos objektams ir įrenginiams statyti ir prižiūrėti;
 laiko juosta – geografinis regionas, kuriame yra vienodas vietinis laikas;
 ugnies juosta – vietovės juosta, kurioje numatomas priešo naikinimas besiginančių padalinių ugnimi;
 juosta – juostos pavidalo tam tikros paskirties programos lango vizualinis elementas;
 adresų juosta – naršyklės ar kitos programos lango elementas, skirtas adreso įrašymui – įvedimo laukas ir su juo susiję gretimi mygtukai (jei tokie yra);
 juosta – aprangos dalis, juosta, kuria sujuosdavo drabužius. Būdinga lietuvių senajai aprangai;
 juosta – juostos pavidalo įtaisas, kuriame sudėti šoviniai, tiekiami į kulkosvaidį ar pan. ginklą.
 Juosta – upė Anykščių ir Panevėžio rajonuose;
 juosta – tam tikras intervalas (perkeltinė prasmė), diapazono dalis;
 dažnių juosta – iš abiejų pusių ribota ištisinė dažnių seka;
 energijos juosta – (fizika) tam tikros medžiagos energijos lygmenų aibė;
 tarifo juosta – suapvalintas atstumo diapazonas, kuriame už kelionę ar pervežimą imami tokie pat važtapinigiai.

Žodžio juosta dariniai:
 juostinis – būdvardis, rodantis, kad juo žymimas objektas (a) yra juostos pavidalo, arba (b) turi svarbią juostos pavidalo dalį, arba (c) naudoja juostos pavidalo sunaudojamas medžiagas (pvz., juostinis fotoaparatas);
 juostelė – siaura juosta;
 juostažuvės – žuvų gentis Regalecus;
 fotojuostelė – fotografijoje naudojama juosta.